**סיכום מפגש בתי ספר- 05.07.2020**

המפגש התרחש בשני בתי ספר בחיפה, בית ספר נאות פרס ובית ספר רוממה. במהלך המפגשים שוחחנו עם מנהלת בית הספר וקיבלנו אינפורמציה בכל הנוגע לתהליך ההסמכה אותו עבר בית הספר, שאלנו שאלות בנוגע לדרך בה בית הספר שימר תהליך זה ודנו בנקודות מפתח אשר יכולות לתרום לכך.

בית ספר נאות פרס

מדובר על בית ספר חדש אשר נפתח לפני כשנתיים, בשנת הלימודים תשע"ח. בית ספר זה מוגדר כבית ספר למדעים וספורט.

**המוטיבציה להכשרה**

* צוות המורים הביעו רצון להפוך את בי"ס לירוק.
* "רצינו להיות אחראים גם כלפי הסביבה שלנו".
* מאוד פופולרי להיות היום ירוק.
* חשוב שתהיה תעודה על הקיר.

**תהליך ההכשרה**

* צוות המורים והמנהלת הרגישו שאין ציפייה מהם להפוך את בי"ס לירוק וכי אין הדבר ביכולתם בשל נראות בי"ס (אשר בנוי ברובו מבטון עם מעט מרחבים ירוקים בתוכו).
* בי"ס נלחם עבור ההשתלמות להיות ירוק. השתלמות שאינה מחייבת על מנת להשלים את ההסמכה, אך בעיני בי"ס הייתה חיונית.
* נעשה מיפוי ע"י בי"ס של כל הכוחות מסביב על מנת להבין מה ניתן להשיג. בי"ס חיפש ארגונים וחברות בסביבתו אשר עוסקים בקיימות על מנת לנסות לשתף איתם פעולה.

**דוגמאות לקיימות בבית הספר**

1. לימודים מחוץ לכיתות, ביערות מול הים.
2. חלק מתפאורת מסיבת הסיום הייתה מחומרים ממוחזרים כמו קפסולות ישנות של קפה.
3. התלמידים יצרו משחקים ירוקים אשר קשורים לטבע. לדוג' התלמידים יצרו משחק קלפים אשר עוסק בטבע.
4. ניקיון חופים בצורה שוטפת: זפת, צמחים פולשים ועוד.
5. קהילת אנשי הים התיכון – התלמידים לומדים ועושים פעילויות יחד איתם, דוגמה לכך היא שחרור צבי הים, הפסקת שימוש בבלונים בבית הספר.
6. לפני תקופת הקורונה כלל הכלים במטבח עברו להיות רב פעמיים.
7. הנהגה ירוקה – 15 תלמידים אשר אחראים על כל עניין הקיימות בבית הספר. התלמידים עוברים פעם בשבוע שיעור ועושים פרויקטים תוך בית ספריים, תוך חשיפה לכלל הגורמים המשפיעים על הקיימות בבית הספר, כולל חשבונות חשמל מים וכו'...

* על פי המנהלת, מעורבות זו של התלמידים בבית הספר היא אחת הסיבות העיקריות לשימור אורח החיים הירוק.

1. מועצה ירוקה – קבוצה נוספת של תלמידים אשר אחראים על פרויקטים ירוקים בבית הספר. קבוצה זו מהווה תחליף לתלמידים אשר מביעים עניין בקיימות בבית הספר אך אינם חלק מההנהגה הירוקה.

**הצעות לשימור אורח חיים ירוק בבית הספר**

* תוכנית מקדם בריאות – אחת התוכניות אשר עלו, שיכולה להיות מקבילה במתווה שלה לתהליך ההכשרה לבית ספר ירוק, הינה תוכנית זו. על פי המנהלת תוכנית זו הצליחה בבית הספר.
* יש ביקורים בבתי הספר לעזרה וקידום תהליכים.
* כל פעם שבי"ס עומד בקריטריונים הוא מקבל כוכב ובנוסף סכום כסף קטן (1500₪-2000₪) לקידום תהליכים בריאותיים.  
  (תוכנית תלת שנתית, שנה שלישית הבי"ס אמור לחנוך בית ספר אחר בתוכנית.)
* תוכנית מוסדרת לשימור – ישנן הרבה תוכניות אשר דוחקות את אורח החיים הירוק הצידה. אם תהיה תוכנית מוסדרת לשימור תהיה מודעות לעניין, "לא ידלגו לדבר הבא בכל פעם".
* קבלת מידע – צריכה להיות בפורמט של תזרים מידע ובתמורה לעמידה בפרמטרים מסוימים, תגמול ראוי. התגמול איננו חייב להיות כספי, פרסום, כוכבים, שיבוח ועוד...
* פרמטרים מדויקים – המנהלת הביעה תמיכה בפרמטרים המדויקים אשר ניתנים כחלק מתהליך ההסמכה, "היו עוגנים חשובים".
* גיוס חברות וגופים ירוקים – בי"ס ערך פרזנטציות לשכנוע של גופים שונים על מנת לבקר בהם ולעשות בהם פעילויות שונות. כמו כן, בי"ס הציע להתנדב או לעשות פעילות חברתית במקומות אלו תמורת ביקור או פעילות מצד הגופים השונים ביחד עם בית הספר. דוגמאות לגופים אלו: חקר ימים ואגמים, סמי עופר, אלביט.
* קהילה ירוקה- בתי הספר יחד עם החברות השונות יכולים להיות חלק מקהילה ירוקה אשר תירקם סביב תוכנית זו.
* שיתוף פעולה בין תלמידים מבתי ספר שונים יכולה להוות תשתית לשמירה על חיים ירוקים בבתי הספר.

בית ספר רוממה

בית הספר פועל כבר שנים רבות, כאשר הוא מגדיר את עצמו כמוביל פדגוגיה חינוכית. ישנם 325 תלמידים, הרוב של חינוך מיוחד, ילדים עם הפרעות נפשיות. רוח בי"ס נושבת סביב החינוך המיוחד, כאשר המטרה היא לפתוח להם את העולם לאפשרויות בעולם.

**המוטיבציה להכשרה**

* המנהלת מחוברת לטבע, הייתה בצופים ומאמינה בשמירה על קיימות.
* השריפה הגדולה בכרמל גרמה לבית הספר להתחיל לפעול על מנת שהכל יחזור להיות ירוק.
* "הדברים נעשו באופן טבעי ולא מאולץ, לא בשביל התו הירוק".

**דוגמאות לקיימות בבית הספר**

1. היו חיבורים של ילדים עם הקהילה מסביב, מבוגרי הקהילה הגיעו לעשות פרויקטים ירוקים יחד עם תלמיד בית הספר.
2. קבוצת ילדים מחינוך מיוחד הנביטו צמחים מסויימים ובאו לבית הספר על מנת להקים את הגינה הקהילתית. היו שימושים בפרודוקטים מגינה זו לארוחות ערב משותפות וערבים שונים של בית הספר.
3. תוכניות הלימודים – מרחבים מתרחבים, תוכנית אשר במסגרתה מורים לוקחים תלמידים שעתיים בשבוע לעשות איתם פעילות כרצונם. בנוסף ישנו קידום של נושא הקיימות בפסקאות טיעון שהתלמידים כותבים בבית הספר.
4. סביבה וקיימות בבי"ס –

* הגינה הקהילתית, פעילויות ירוקות בשיתוף משפחות הילדים.
* מיזמים עירוניים – ילדים שצילמו בע"ח והיו צריכים לחשוב על הסברה הקשורה אליהם, לדוגמה למה לא להאכיל חזירים.
* שימוש נכון בטלפונים – כיצד להשתמש בהם בצורה בטוחה יותר, כיצד להניח אותם בצד ולהתעסק בפעילויות אלטרנטיביות. בנוסף, בית הספר קיבל הוקרה על שימוש מושכל בניידים.
* ט"ו בשבט – מחזמר עם שירים וצילומים של ילדים בגינה.
* חיפה בוסטון – הטבע מאחד בין בתי הספר, נשתל עץ הידידות, בשיתוף מחנות העולים.
* אירועי פתיחת שנה קורים בטבע.

1. תחרות בין הכיתות לאכילה בריאה, כיתות היו מקבלות תעודות על הבאת ואכילת אוכל בריא יותר.
2. איסוף בקבוקים, סוללות, מחזור נייר, שימוש מושכל במים וכו'...
3. הנהגה ירוקה – קבוצת ילדים נושאי הדגל של הקיימות בבית הספר. הקבוצה נפגשו פעם בשבוע ועשו הסברה של תכני הקיימות, בדקו את האוכל של כלל התלמידים ועוד...

* בי"ס פחות בעד ניקוי חופים ואזורים מרוחקים, "קודם כל ניקוי של הסביבה הקרובה".

**הצעות לשימור אורח חיים ירוק בבית הספר**

* השתלמויות של צוות המורים בתחום ה- Globe.
* ספציפית בבית הספר – פיתוח החווה החקלאית, עניין אשר חשוב במיוחד לבית הספר.
* רתימה של הילדים לטובת הקיימות מהמוטיבציה האישית שלהם.
* חיבורים לגופים וחברת גדולות יותר מסביב. לדוג' עו"ס של מבוגרים, גוף אשר מתעסק בפרפרים, המכון הביולוגי ועוד...
* הרצאות אשר מפתחות את הצוות.
* יישום פרקטיקות שונות מתוכנית "מקדם בריאות".
* מיקוד הקיימות באמצעות קריטריונים.
* הגברת המודעות בקרב ילדים ומשפחותיהם.
* ביקורים בבתי ספר אחרים, העלאת מודעות בפייסבוק, פרסום- בניית תדמית של בית הספר, כתבה בעיתון, הנכחה של בית הספר.
* לוגו של "תו ירוק" אשר יהיה ניתן לשים אותו על מסמכים, בכניסה לבית הספר ועוד...
* אורחים ומארחים – בי"ס מאחרים סביב נושא מסוים, דבר אשר יכול להועיל גם לבית הספר המארח וגם המאורח.
* גיוס של הורים דרך ועד הורים לגיוס של הפרויקטים.

**סיכום קצר:**

בשני בתי הספר עלה עניין הקהילה הירוקה. בשניהם דובר על שיתוף פעולה עם גופים וחברות אשר מתעסקות בקיימות כחלק משימור אורח החיים הירוק בבית הספר. כמו כן, נעשה דגש על שיתוף הילדים בעשייה וביישום פרקטיקות שונות מתוכנית "מקדם בריאות". יתר על כן, ניכר כי ניתן להגדיל את המוטיבציה בבתי הספר השונים לא על ידי תגמול כלכלי, אלא דווקא על ידי פרסום, פידבק חיובי, תעודות ועוד...